El Club de Patinaje Alas Sagunto rep un homenatge oficial per la recent conquesta de la Lliga Nacional Infantil Or
11 de març 2019

L'Ajuntament de Sagunt va rebre els jóvens patinadors del Club de Patinaje Alas Sagunto pel seu recent triomf en la Lliga Nacional Infantil Or després de guanyar els últims quatre partits del campionat. L'alcalde de Sagunt, Quico Fernández, i el regidor d'Esports, Miguel Chover, van lliurar als jóvens esportistes la insígnia de la ciutat per aconseguir proclamar-se campions de la lliga.

  

![](/media/ghhem0zi/85_c_alassagunt_01.jpg)  

  

Chover va felicitar l'equip per guanyar de forma brillant la lliga en un campionat “**en el qual heu resultat invictes i heu aconseguit allò que segur que malgrat que molts de vosaltres podíeu imaginar, també sabíeu que hi era molt complicat**”. També va voler felicitar l'entrenador, Enrico Ognibeni, per ajudar a aconseguir el triomf d'este equip de jóvens patinadors i patinadores.

  

Per altra banda, Fernández va donar l'enhorabona a un club que “**malgrat la seua curta tradició ha sabut situar-se a una cota tan alta en tan poc temps, cosa que demostra que s'ha gestionat molt bé**”. Va reconéixer la importància de l'aposta pels clubs esportius mixtos ja que és important “**la integració dels gèneres i per tant hem de lluitar per eixos valors que són comuns per a tots**”. També va felicitar l'entrenador per aconseguir este èxit tan important i per posar el nom de Sagunt en el mapa i “**fer que esta siga una ciutat de referència per moltes coses i especialment en allò tan positiu com és l'esport**”.

  

Este triomf ve acompanyat de l'ascens a la lliga elit d'infantil, que és la màxima categoria de patins de línia.

*   [](http://www.facebook.com/sharer.php?u=https://aytosagunto.es/va/actualitat/el-club-de-patinaje-alas-sagunto-rep-un-homenatge-oficial-per-la-recent-conquesta-de-la-lliga-nacional-infantil-or/ "Facebook")
*   [](http://twitter.com/share?url=https://aytosagunto.es/va/actualitat/el-club-de-patinaje-alas-sagunto-rep-un-homenatge-oficial-per-la-recent-conquesta-de-la-lliga-nacional-infantil-or/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-de-patinaje-alas-sagunto-rep-un-homenatge-oficial-per-la-recent-conquesta-de-la-lliga-nacional-infantil-or/ "Linked In")
*   [](mailto:?body=https://aytosagunto.es/va/actualitat/el-club-de-patinaje-alas-sagunto-rep-un-homenatge-oficial-per-la-recent-conquesta-de-la-lliga-nacional-infantil-or/)